**06012 Нещата, за които си струва да се борим**

Клас 6 ти

**Учениците посочват проблеми в училището или общността, за чието решаване мислят, че биха имали смелостта да се борят.**

**Продължителност:** едно занятие от 40 минути

**Цели**

Учениците *ще*:

• идентифицират проблеми в училище (в общността, в света), които е трудно да бъдат разрешени, защото се изисква смелост и експертиза (знания, опит), за да заемем определена позиция и да работим за тяхното решаване.

**Материали**

Копие на Приложение 1 в голям формат: „Проблеми, чиито решения са важни за обществото“

**Инструкции**

Насочващи дейности:

1. Попитайте учениците следното: „Ако видите, че в коридорите на училището обиждат и тормозят някого, как ще се почувствате? Какво ще направите?“ Обсъдете отговорите на учениците на този въпрос. Насочете учениците към идеята, че е необходима смелост, за да се опълчиш на насилник или дори да кажеш на учител, че това се случва.
2. Дискутирайте примери за това кога е необходима смелост, за да постъпиш правилно в училище. Попитайте: “Има ли в нашето училище (в нашата общност или дори в световен мащаб – ако те са информирани) проблеми, за разрешаването на които се изисква смелост?“. Насочете учениците към дискусия чрез категориите проблеми в Приложение 1: „Проблеми, чиито решения са важни за обществото“ за търсене и посочване на такива примери.
3. Примери за възможни въпроси при дискусията: “Има ли някакви свързани с околната среда практики, които хората трудно приемат и прилагат? Има ли предразсъдъци, на които хората не обръщат внимание и как те се проявяват? Необходима ли е смелост, за да се направи нещо за хората без дом, за хората, които нямат храна и т.н. Защо?“
4. Запишете идеите на учениците на дъската. Обсъдете с тях конкретни действия, които изискват смелост, за да се защити правилната позиция в тези сфери и да се търси някакво добро решение.
5. Разделете учениците на 5 групи, спрамо категорииите в приложението и им дайте време да помислят всяка група с какво може да опита да помогне за решаване на съответния проблем – може на съвсем базисно, близко до тях ниво, в тяхната общност
6. Например – Категория „Здраве“: да споделиш плод вместо вафла, да скачаш с чували и тичаш съвместно с някого – физически активности; „“Образование“ : да помогнем на наш съученик, който не се справя добре с материала по даден предмет, за да повиши знанията си; „Общност“: да подкрепим възрастен човек, да му помогнем да се научи да работи на компютър и т.н по останалите категории.
7. Излъчете по един представител от група, който да презентира отговорите.

**Материали към урока**

**Приложение 1**

**Проблеми, в 5 категории/сфери, които могат да търсят решения, чрез вашата дейност и подкрепа**

**\*Забележка:** Проблемите в съответните сфери за ориентир на преподавателя. Би могъл да махне или добави по подходящи според него.

**Здраве**

*(нашето тяло)*

информираност и образование за проблемите по темата

превенция на заболяванията

научни изследвания

здравословен начин на живот

**Образование**

*(нашия ум)*

повишаване на грамотността

превенция на ранното отпадане от училище

професионално ориентиране/кариера

техническа и финансова грамотност

**Общност**

*(как сме свързани помежду си)*

права на човека/социална справедливост

достъпна грижа за детето

общественополезна дейност/доброволчество/гражданска ангажираност

предотвратяване на насилието/разрешаване на конфликти/приобщаване

развитие на градовете/населените места

съпричастност между поколенията

**Околна среда**

*(светът около нас)* климат/глобално затопляне

опазване на природата

хуманно отношение към животните

отговорна консумация

подготовка за бедствия и справяне с тях

**Икономика**

*(всичко, свързано с парите, осигуряването на средствата за живот)*

икономическо развитие

създаване на работни места

борба с бедността и глада

достъп до технологии